A Bizottság határozata
(1992. december 21.)
az "Animo" üzenet kódolásáról
(93/70/EGK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 92/65/EGK irányelvvel [1] módosított, az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztés-technikai ellenőrzésekről szóló, 1990. június 26-i 90/425/EGK tanácsi irányelvre [2] és különösen annak 20. cikkének (3) bekezdésére,
mivel a hálózat működésének biztosítása érdekében a Bizottság 1991. december 3-án elfogadta az ANIMO számítógépes hálózat révén továbbítandó üzenetek mintájának létrehozásáról szóló 91/637/EGK határozatot [3];
mivel biztosítani kell az "ANIMO" üzenet gyors megértését és az állati egészség hatékony védelmét, meg kell határozni a kereskedelemben használandó, a 91/637/EGK határozat mellékletének 4. pontjában említett kódokat;
mivel egyes fajtájú élő állatok és állati termékek e határozat által előrevetített kódrendszerben való megjelenítése nem jelenti azt, hogy valamely üzenetet feltétlenül az "ANIMO" számítógépes hálózaton keresztül kell elküldeni;
mivel az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 91/637/EGK határozat melléklete 4. pontjának első francia bekezdésében említett, kereskedelemben használandó kódokat e határozat melléklete állapítja meg.
2. cikk
Ennek a határozatnak a tagállamok a címzettjei.
Kelt Brüsszelben, 1992. december 21-én.